Dalum Papirfabrik, senere Dalum Papir A/S var en dansk papirfremstillingsvirksomhed stiftet i 1874 i Odense. Dalum Papirfabrik var Danmarks ældste papirfabrik, anlagt ved Odense Å i 1874, i Dalum - en forstad til Odense. Dens jordtilliggende af omtrent 22½ tønde land, hvoraf 13 td. land var bortforpagtede, de øvrige optaget af fabriksbygninger, funktionærboliger, haver m.m. Fabrikken blev drevet ved 260 hk dampkraft og to vandturbiner samt beskæftigede omkring 180 arbejdere og funktionærer. Ved Landevejen oven for Dalum Bro lå Dalum Mølle og en større samling af arbejderboliger. Virksomheden blev tilknyttet "De forenede Papirfabrikker" i 1889. I 1990-1999 var fabrikken ejet af en svensk koncern, og af en dansk investorgruppe i 1999-2007 som ændrede virksomheden til aktieselskab. Virksomheden var ejet af franske Arjwiggins i 2007-2012. Dalum Papir A/S lukkede i november 2012 som den sidste aktive danske papirfabrik.